
FORORD

Det var dette han hadde sett for seg, lange rekker med mørkhudede mennesker i vaksinasjonskø. Alle ville de ha sitt første stikk. Tre av fem i den uendelige køen fikk sprøyta, verdenssamfunnet unnet dem ikke mer. De resterende fikk en slags plasebo, og noen av dem igjen, en merkelig variant.

Selv hadde han fått to doser Moderna, med seks ukers mellomrom, men det var i Norge, og rett før han reiste tok han en boosterdose. Han følte seg godt beskyttet, i hvert fall imot diverse koronavarianter. Men her var det også mye Malaria, Gulfeber, Hepatitt A og B, Difteri, Kolera og annen fandenskap – Ebola og Tuberkulose.

Alt dette var han vaksinert mot fra tidligere – ikke Ebola.

Kjønnssykdommer regnet han med florerte og HIV-utbredelsen var stor i de fleste afrikanske landene.

Han var heldig, kom seg ut av hjemlandet, og skulle foreløpig jobbe seks måneder i en institusjon. Ble etter eget ønske innlemmet i vaksineprogrammet til Leger Uten Grenser, i Kamerun. Nå skulle han sette sprøyter og sjekke allmenhelsen til kamerunere og ikke lenger skjære i disse daue kroppene, som var det meste av hans arbeid på Rikshospitalet i Oslo. Det var det som var intensjonen og den offisielle versjonen med oppholdet.

Han følte det begynte å brenne under føttene.

Etterforsker Jan Bjerke i Oslopolitiet hadde stilt vemmelige spørsmål, om hvor det hadde blitt av organene til jenta de hadde funnet i Tryvann klatrepark for flere måneder siden. Det virket som noe var på gang, noe som snøret seg sammen rundt ham.

Det var noe merkelig her nede også, men det var han forberedt på. Han fikk god informasjon fra en kollega.

For en tid tilbake kom han i kontakt med en annen lege, visstnok fra Tyskland som han traff på en legekongress i Brussel.

Enzo Gashini var noen år eldre og hadde sammenfallene interesser som Dr. patolog Knut Heimdal. Han var også patolog men i tillegg hadde han et frynsete rykte.

Noen mente han lurte unna organer fra nylig døde mennesker, pasienter som ikke hadde godkjent organdonasjon etter sin død. Ryktene fortalte om videresalg og stor fortjeneste utover en normal patologlønn. Riktignok jobbet han mye overtid, men formuen sto ikke i forhold til inntektene.

Dødshjelp var det noe som het og Dr. Enzo Gashini var en frisk utøver, som satte en giftsprøyter før han deretter velsignet en med et placebo og de tre neste med en variant av koronavaksinene Pfizer, Moderna, Astra Zeneca eller Jansson.

Han anbefalte Dr. patolog Knut Heimdal å søke på en vaksineposisjon i byen Douala, på Hopital General de Douala, som er Kameruns største sykehus.

Dr. Enzo Gashini var nemlig ferdig med sin periode og skulle hjem til Europa.

Det heter faktisk det, Hopital, og er ingen skrivefeil.

Hovedstaden i Kamerun heter Yaounde, men har flere hundretusen færre innbyggere en Douala som ligger i utspringet av elven Wouri. Elven renner rett ut i Atlanterhavet i området, som omtales som Guineabukta.

Biafra, en republikk som hadde levetid fra mai 1967 til januar 1970, var nærmeste nabo i vest.

Biafrakrigen, også kjent som den nigerianske borgerkrigen, som utspilte seg mellom 6. juli 1967 og 15. januar 1970 var en politisk konflikt utløst av en utbryterprovins i det sørøstlige hjørnet av Nigeria, som erklærte uavhengighet som Republikken Biafra.

Krigen ble beryktet for den sultkatastrofen som oppsto i enkelte av de krigsrammede områdene, og påstander om folkemord begått mot ibo-stammene som hadde tilholdssted i disse områdene.

I løpet av krigens varighet på to og et halvt år var det rundt hundre tusen militære døde, mens det var mellom fem hundre tusen og to millioner sivile i Biafra som døde av sult.

I tillegg var de fryktelige erfaringene som Biafras minoriteter ble utsatt for og som i stor grad blitt oversett av biafrakrigens historiografi.

De ble utsatt for en høy grad av forfølgelse, lemlestelse, urettferdighet, drap, psykologisk tortur og andre former for lidelser som ikke har blitt til det fulle undersøkt i den eksisterende litteraturen.

Organisasjonen Leger Uten Grenser ble etablert i 1971 i etterspillet etter krigen, av Bernard Kouchner og andre franske leger som hadde arbeidet i det beleirede Biafra.


KAPITTEL 1
Torsdag 24. februar

Hun burde ha skjønt det. Organtransplantasjoner foregikk for fullt i Norge. Den typen inngrep var anerkjent og akseptert i kongeriket. Et sykt hjerte ble lett byttet ut med et friskt hjerte. Helst skulle det nye hjertet ha samme alder og kapasitet som originalutgaven og i noen tilfelle ble det match. Problemet var å finne akkurat det rette hjertet til riktig tid.

Noen helt særegne mennesker hadde tilgang til denne spesielle helsetjenesten, og så var det noen som påtok seg ansvaret på en mer genuin måte, med å fremskaffe organene. Men nå hadde det nettopp blitt transplantert et grisehjerte inn i et menneskes kropp. Kanskje det ble det nye med grisen – i tillegg til at svært mange spiste svinekjøtt – kunne også et grisehjerte pumpe blodet rundt i den samme svinespisende menneskekroppen.

En helt absurd tanke. Hvem ville gå rundt med et pumpende grisehjerte?

«I nødens stund spiser fanden fluer,» heter et ordtak.

Etterforsker Irina Mørch grøsset seg, hun hadde byttet ut rødt kjøtt med svinekjøtt og kylling, og mente det holdt for henne. Helt veganer var hun ikke – forstod ikke så godt greia – det ble som med vaksinemotstanderene.

Og det var på en måte greit, at ikke alle fulgte føreren.

De fleste stemte på andre partier enn henne. Hun forble konservativ til det motsatte ble bevist. Menneskeheten hadde jo spist kjøtt så lenge dyr hadde eksistert.

Hva var greia, nå, liksom? Jo, hun så det til stadighet i pressen, at nyhetene mesket seg i den ene veganretten bedre enn den andre.

Politietterforsker Irina Mørch stolte på at hjertemuskelen hennes ville leve i flere tiår fremover. Uavhengig av føden og dommedags forkynnelser.

Det kunne komme brått hadde politiinspektør Harall Nordnes ved Lillestrøm politihus sagt.

Uten forvarsel kunne hjerteslaget stoppe opp og plutselig var du død.

Hjerteinfarkt var ikke uvanlig – kan ramme alle – men det å kunne få nytt hjerte hadde gjerne en forhistorie. En diagnose som fortalte om tidlig død, hvis organet ikke ble byttet ut. En sykdom eller skavank i hjertemuskelen.

Mange lever godt med en pacemaker i hjertet, en hjertestarter. Da er ikke hjertet sykt, men kan ha en tendens til å stoppe å slå i blandet. Hvis det inntreffer gir hjertestarteren elektriske støt for å få hjertet i gang igjen.

Den danske fotballspilleren som fikk hjertestopp i fotball EM 2021, spiller i dag i Premier League, fotballens formel 1, den tøffeste i verden.

Fysisk aktivitet var tingen, god lungekapasitet og kondisjon. Trene styrke og kondisjon, intervallertrening, 10 x 400 meter på rundt minuttet var fantastisk. De færreste klarer det. For hekkeløperen var grensen nådd, eller kom det noe nytt?

Det kommer an på hjertekapasiteten.

Politiinspektør Harall Nordnes var altetende når det gjaldt idrett og Lillestrøm var tilbake i Tippeligaen igjen, eller hva den nå het. Navnet var underordnet for ham.

Han banket på kontordøra til Irina Mørch.

Det kom ikke noe svar. Han trykte ned dørhåndtaket, steg inn på kontoret og der satt Irina Mørch, bak kontorpulten og gråt.

Det var den 24. februar 2022.

Hennes forbilde, Lech Walesa, hang på veggen bak en liten grå sofa som hadde plass til to personer. Hun var trist og lei.

«Faen i helvete, hva er det Putin finner på? Han er jo dømt til å tape, men vil kanskje ta de fleste med seg?»

Irina Mørch følte seg provosert, både av Putin og politiinspektør Harall Nordnes.

Inspektør Nordnes var enklere og kontrollere – skulle bare mangle – Nordnes er ikke diktator tross et stramt ytre, det er lov. Han er en god kollega.

Det var nok nå. Hun måtte ta seg sammen, komme i takt med realitetene. Ikke se på nyhetene. Falske nyheter florerte akkurat som under pandemien.

Hun stusset, og så var over 600 lagt inn på sykehusene med korona, og dødstallene oversteg alle grenser som tidligere ble nådd.

Gullvåg, Nakstad og Stoltenberg er tatt av skjermen, er vi holdt for narr?

Nå dominerte krigen i Ukraina alle nyhetene. Det er ventet flere millioner flyktninger vestover. I første omgang mot landene Polen, Ungarn, Slovakia, Romania og Moldova.

Men det er en ny regjering, som mesker seg i pendlerboliger og reiseregninger, selv ikke stortingspresidenter kan norske statsborgere stole på, og ministrene? Hun orket ikke mer.

Noen går av – nye kommer til – uten at tillitten blir styrket av den grunn.

De må ta seg sammen. En førti kilometersgrense rundt Oslo kan jo ikke være noe problem å holde orden på. Uten å tenke stort på det, vil det være, Drammen, Hønefoss, Gardermoen/Eidsvoll, Moss, Sørumsand. Er du innafor, tenk deg om, og kontrollmål.

Enhver stortingsrepresentant bør forstå det, hvis ikke er de ikke kvalifiserte og verdige Norges Storting.

Habilitet? Er det så vanskelig da?

Irina Mørch er fullvaksinert, føler seg trygg, mens alle omkring henne blir påvist syke. De fleste uten symptomer. Hun tester seg ikke og er dermed ikke syk.

Hvorfor skal hun teste seg, en liten forkjølelse eller allergiplage har hun alltid hatt, egentlig hvert år.

Det er verre det som skjer i Ukraina. I hennes hode invaderer Russland et europeisk land.

Nabolandet til hennes hjemland Polen.

Det samme skjedd i 1939, da Sovjetunionen invaderte Finland. Samtidig som Sovjetiske krigere også konfronterte tyske styrker i hennes hjemland, Polen. Det var ikke bare nazistene som skulle bekjempes i den tiden, men også den røde armé, faren fra øst.

Hun har lest om frontkjemperne, som kjempet imot Sovjetiske styrker i Finland, hennes farfar var delaktig i den krigen – ikke i Finland – men fra Polen hvor nazistene angrep fra vest og det endte med seier for Sovjetunionen, som annekterte omkring 200 000 kvadratkilometer av den østlige delen av Polen.

Disse områdene er ikke blitt tilbakeført til Polen.

Ligner mistenkelig på det som skjer med Ukraina nå, tenkte Irina Mørch.

Seierherrene etter den 2. verdenskrig var splittet, de delte landene seg imellom, og nå bryter helvete løs på nytt, fordi den ene seierherren har forsynt seg mer av kaka en den andre.

Demokratiet får skylden, kanskje ble de litt for glupske. Den siste russiske tsar eller diktator – kall ham det man vil – kan ikke leve med Nato-utvidelsene og frykten den kan gi. Den 3. verdenskrig, atomkrigen … er det nå den starter?

Hun må få tankene over på noe positivt.

Brått går det opp for etterforsker Irina Mørch att politiinspektøren er inne på kontoret hennes, han ser undrende på henne.

«Hvordan går det med denne forsvinningssaken?» spør politiinspektør Harall Nordnes.

Irina Mørch tenkte automatisk på milliardærkona, som for noen år siden forsvant fra sitt hjem i Sloraveien 27, på Lørenskog.

Merkelig sak, politiet står i stampe.

Det er ikke henne politiinspektøren tenkte på, men Dr. patolog Knut Heimdal, som noe overraskende ble borte fra jobben sin på Rikshospitalet.

Rettspatologen med godt rykte.

Nå var det vel ikke en forsvinningssak, riktignok hadde Dr. Heimdal brått blitt borte fra sin jobb, og ingen visste hvor han befant seg, før Irina Mørch begynte å involvere seg i forsvinningen.

Etter hvert kom det frem at Dr. Heimdal forlot landet etter hendelsene som utspilte seg i Nordmarka for mange måneder siden. Både hans mor og far ble drept i et merkelig sammenstøt i nærheten av Porthøgda. En skogkledt ås beliggende nord for Kikutstua i Nordmarka. Det hele hadde utviklet seg til en enorm familietragedie.

Tragedien hadde utspring fra tidlig på åttitallet. Hvor Maria Molo ankom Norge fra landet Colombia.

At hun forlot en sønn og ektemann i sitt gamle hjemland, ville for alltid forbli ukjent for sønnen, Dr. Patolog Knut Heimdal.

Hennes førstefødte sønn med Agnar Heimdal.

Nå befant Dr. Heimdal seg i byen Douala, på Hopital General de Douala, som er Kameruns største sykehus.

Det var forståelig at han søkte vekk fra Norge, men Irina Mørch følte seg på en måte sviktet. De hadde tross alt kjent hverandre i over tjue år.

«Hvis det er Dr. Heimdal du tenker på? er han i Kamerun og jobber i foreningen Leger Uten Grenser,» sa Irina Mørch.


KAPITTEL 2
Fredag 10. juni

Kato sto og fisket i Vorma, rett på oversiden av Svanfossen. Han hadde fått ny fiskestang og snelle av far, storbonden, med stor formue, flere dekar dyrket mark, husdyr på båsen og skogeiendom så langt øyet kunne se. I hvert fall så langt Kato kunne se.

Det skulle være bra gjeddefiske akkurat der – på oversiden av fossen – ble han fortalt av en eldre gutt som gikk på ungdomskolen, i niendeklasse. Selv gikk han i sjetteklasse på barneskolen.

Nedenfor fossen – på den andre siden av brua – sto niendeklassingen Marius og fisket. Vannet var grunnere og fiskene sto i kø – ved fisketrappa – for å ta seg disse få meterne opp, i et håp om å komme til sørenden av Mjøsa og gyteplassene. Det var om våren, nå var fiskene nysgjerrige på hva som åpenbarte seg lengre opp i elva.

Spesielt de av artene som ikke var gyteklare.

Men på oversiden av Vorma, i sørenden av Mjøsa lå alle fiskenes gyteplasser på land.

Vinteren og Statens strømbonanza medførte at vannstanden i de fleste vassdrag på Sør- og Østlandet var på et minimum. Strømselskapene tappet vannmagasinene alt de kunne, for å øke fortjenesten. Energibehovet var det samme i Europa, selv om gass og oljeleveransene fra Russland uteble. Og den norske Staten tjente enormt med penger, og satte opp strømprisene. Eller strømprisene ble satt av energibyrået Acer (EUs energibyrå), som omstendelig passet på at strømprisen hadde samme prisnivå i Sør-Norge som i Tyskland, hvor noen av Norges overføringskabler endte.

Det var prisen som måtte betales for å tilføre Europa med strøm. Europeiske priser på norsk strøm. Men nordlendingene gikk fri, de var så heldige at deres kraftverk og strømforsyning ikke var sammenkoblet med strømnettet på Sør- og Østlandet, de kunne juble over fortsatt billig strøm.

Det samme skjedde med oljeprisen. Diesel og bensinprisene hadde mer enn doblet seg på et og et halvt år.

Det fantes også noen beist av gjeddearten som buktet seg i den store kulpen rett på nedsiden av brua og fossen. De var på jakt, og ørretyngel sto høyt på ønskelista. Dette var Marius klar over og derfor jugde han om det gode fisket på oversiden av fossen og brua.

Selvfølgelig var det best fiske på nedsiden av brua, men nå hørte han Kato rope om hjelp, han hadde visstnok en sværing på kroken. Han snellet inn sluken i full fart, la fra seg stanga og løp de to hundre meterne det var opp til der Kato sto og fisket.

«Den er tung, ropte Kato … skikkelig sværing!» Marius så stanga til Kato stå i stram bue. Det gikk rykter om gjedder på langt over tjue kilo i denne elva.

«Håper snøret holder!» stønnet Kato. Bekymringen var ikke til å skjule.

«Prøv å sving den inn mot land,» skrek Marius, han var tjuefem meter fra Kato nå, på nedsiden av ham og hadde den lange selvlagde kleppen klar. En halvannen meter langt kosteskaft, med en påmontert kraftig kjøttkrok i den ene enden. Fiskesnøret lagde en slags plog der det brøyt vannflaten og strømmen var merkbar sterk ned mot demningen og fossen. Kun det ene fosseløpet var åpent. Noe av elvevannet passerte i en sluse ved siden av fossen.

«Tror du har hektet deg fast i en synkestokk,» ropte Marius, han kjente til disse gamle vanntrukne stokkene som innimellom dukket opp.

Etterlevninger fra tømmerfløtertiden, som opphørte i 1980 i Vorma, da tømmeret ikke lenger skulle fraktes vannveien til Borregård via Glomma, men heller med tømmerbiler og jernbane til Tofte på Hurum.

Riktignok med jernbane til Drammen og Lier, derfra videre, med lektere til Tofte.

Nå er det også svunne tider.

Merkelig hvordan noe som gav milliardinntekter til Staten – plutselig ble strøket fra kartet – for så å dukke opp igjen i andre land.

Det meste av det norske tømmeret fraktes ut av landet og foredles der, gir arbeidsplasser til nabolandene og klingende mynt i deres statskasser.

På den tiden – slutten av 90-tallet – var det oljen nordmenn skulle leve av, vi trengte ikke industri som treforedling og jernverket i Mo i Rana.

«Den kommer opp mot overflaten,» ropte Marius.

«Ja, det er nok en stokk, helt livløs, men jævla tung.» Strømmen førte stokken inn mot land, den var lettere å føre nå, da den var i ytterkant av elvas strømninger. Den kom opp til overflaten to meter fra land. Guttene ble stående og måpe!

Det var slettes ikke en gammel vanntrukken stokk fra svunne tider, heller ikke en gjedde på over tjue kilo.

Et menneske, det var et menneske, så ut som det manglet hode. I hvert fall var det ingenting som stakk ut fra kragen, på noe som lignet en sundrevet busserull. Bortsett fra det, så kroppen hel ut. Den kraftige kobbersluken, som var ment for gjedda, hadde tatt tak i den opprevne busserullen – for det var dette velbrukte plagget – i blått, med hvite vertikale striper.

Sjeldent nå til dags, nesten som det ikke eksisterte, men de som husket svunne tider, skjønte at her var det snakk om en gårdskar og ikke storbonden. Han brukte gjerne hvit skjorte og svart vest, vanligvis med sølvknapper, mens katten smøg seg rundt de hvite strømpene, som ofte var rullet opp til knærne, på storbonden.

Det var det maleriene gjerne viste, sammen med grønne plener og staslige hus – Nasjonalromantikk.

«Hva gjør vi nå?» sa Marius. Han var den største og eldste av de to guttene, følte en form for ansvar.

Hans far jobbet for bonden, på Fenstad gård, der hvor faren til Kato var storbonde, og av den grunn søkte han – på en litt underdanig måte – Kato om råd.

«Hvem er det?» sa Kato.

Kroppen lå inne på grunna. Da strømmen i elva slapp taket, drev den rolig inn mot land. Det så ut som ryggen vendte opp og Marius så hvem det var, men sa det ikke.

«Jeg vet ikke,» sa han og vendte seg mot Kato.

«Vi må varsle far,» sa Kato, så løp de sammen til syklene, som lå henslengt på grusveien like ovenfor fossen og tråkket det de maktet på vei til Fenstad Gård.

∞

Østlandske Tidene 7. november 1911.

Der har hændt flere uhyggelige historier i Heradsbygden den siste tid; der har været slagsmaal og spektakel og i sommer hændte den forfærdelige knivstikkerhistorie idet den av alle avholdte snedker Siklkebækken fra Heradsbygden blev stukket i ryggen av en person som det trods den ihærdigste efterforking ikke er lykkedes at faa fat paa. Det var en affære, som skaket hele befolkningen op. Saa hændte igaar det som endnu værre er: Den samme mand, snedker Silkebækken, som var gjenstand for det mystiske overlid isommer ute i Heradsbygden blev igaard morges fundet som lik. Det er absolut sikkert, at der foreligger en forbrydelse. Deretter staar man overfor det gaadefulde spørsmaal hvordan det dog er mulig at en mand av Silkebækkends natur, en mand, saa hvem ingen ellers har noget ondt at si, skulde falde for en forbryders haand. Og alle spør i forfærdelse, hvem det dog er som kunnet utføre denne uddingsdaad.


KAPITTEL 3
Fredag 10. juni

Ulf Stranda kikket ut igjennom det buede vinduet, eller cockpiten som man også kan kalle den. Han hadde tohundre og sytti grader utsikt, hvis han vred hodet til høyre og venstre. Over seg kunne han se, med haka pekende oppover og nakken bøyd bakover. Himmelen var helt klar, det var ikke en sky og fremvise.

Det var merkelig stille, bare et lite sus fra de lange vingene og den slanke glideflykroppen. Han bokstaveligtalt suste fremover i den varme luften. For tjue minutter siden hadde han koblet seg fra opptrekkflyet, på cirka femhundre meters høyde. Nå jaktet han termikken, der hvor den oppadgående luften og vindene er mest sannsynlig.

Seilflyging foregår i all hovedsak i sommerhalvåret. Hovedårsaken til det, er at da er det best og mest termikk. Da kan man på en flytur vinne høyde ved hjelp av termikk, eller andre værfenomener som bølger, eller når man flyr på hang i fjellet.

Det er flydd mer enn tusen kilometer, sammenhengende på en dag med seilfly. En slik tur er en enorm prestasjon da det tar cirka ti timer å gjennomføre den, samt at man kontinuerlig må gjøre valg i forhold til optimal flyrute, og hvor man kan finne oppadgående luftstrømmer.

Det var ingen slik maratontur Ulf Stranda begav seg ut på. Han ble dratt opp fra Starmoen rett utenfor Elverum, i retning nordvest over mot Nordhue. En lavtliggende fjelltopp (767 moh.) og et populært turmål og utsiktspunkt beliggende øst på Hedmarksvidda i Løten kommune, på grensen til Elverum kommune.

På Nordhuetoppen finnes også Nordhue-senderen (ofte kalt Nordhue-masta), en 195 meter høy mast for overføring av tv- og radiosignaler.

Det var her Helge Væringsaasen i årene 1886 til 1891 bygde hytten "Borgen", et rekreasjonssted og jaktslott for seg selv og sine nærmeste. I 1919 ble hytten overført som testamentarisk gave til speidergruppen Mjølner i Elverum. Væringsaasen fikk også reist en bauta (varde) over sin venn Per Sivle på Nordhuetoppen. Det var etter sigende her Per Sivle fikk inspirasjon til sitt kjente dikt, «Vardevakt».

Væringsaasen, født 8. oktober 1836, døde 23. august 1917 på Korsbakken i Elverum. Han var en skogeier, industrigründer, legatstifter og samfunnsstøtte. Han var en svært velstående skogeier som utviste et sterkt samfunnsengasjement og ansvar.

Nettopp der hvor terrenget skråner bratt opp mot Nordhuetoppen fant Ulf Stranda termikken.

I store sirkler steg han til værs. Han søkte høyde for å fly over Sjusjøen, Mesnali og Brøttum og videre over Mjøsa, ved Biri, forbi Gjøvik og videre sørover på Mjøsas vestside, i sin ferd mot Kjeller småflyplass ved Lillestrøm. Han regnet med å finne ny termikk underveis og spesielt sør for tettstedet Skreia, hvor åsene steg bratt opp fra Mjøsa, men han måtte passe seg for innflygingen til Gardermoen.

Grunnen til at seilflyene kan fly er fordi vingene gir et større løft enn tyngden på flyet. Vingene skaper dette løftet ved at når de flyr gjennom luften skapes et lavere lufttrykk over vingen enn under vingen og på den måten trykkes vingene oppover. Det er altså ikke på grunn av vinden at det flyr, men ved løftekraften. Finner ikke flyet termikk, går det sakte nedover og forberedelse på å lande må iverksettes.

Han var ikke der enda og hadde god høyde. Sør for Skreia hadde han som ventet funnet ny termikk og steget høyt til værs.

For å unngå ruteflyenes innflyvning til Gardermoen, krysset han Mjøsa og satte kursen mot Minnesund og utløpselva Vorma. Nå fulgte han elva sørover, kikkerten hadde han i fanget og brukte den flittig når han fløy.

Det blinket i noen vann, litt inne i skogen øst for Vorma.

En beskjeden røykstripe steg opp fra noe han trodde var en lysning i den tette skogen. Han tok opp kikkerten, samtidig som han fulgte med på GPS-kartet.

Lysningen var rett sør for Igleputten. Han zoomet inn med kikkerten og så flere mennesker stå i en slags ring rundt der hvor røyken steg opp. Sankthansfeiringen var noen dager unna, men det kunne jo godt være mennesker som feiret andre begivenheter, det skjedde til stadighet. Ikke unormalt i det hele tatt, tenkte Ulf Stranda.

Det var knusktørt i skogen og spesielt i skogbunnen. Brannvesenet brukte enhver anledning til å formidle bålforbud i skog og utmark. Han sveipet over området en gang til, ved hjelp av kikkerten, ingen biler. Grusveiene i området så ut til å være i dårlig forfatning, delvis gjengrodd av busker og kratt. Det var langt til nærmeste bebyggelse. Ulf Stranda kikket på kartet igjen. Styrigrenda sto det, ved en husklynge som var nærmeste naboer til Igleputten. Selv den lille grenda så ut til å være flere kilometer unna det blanke runde vannet med det merkelige navnet, Igleputten.

Det måtte jo være en grunn til det litt spesielle navnet.

Litt lengre fremme så han noen gutter som sto og fisket i Vorma, på oversiden av en demning. Det var lav vannføring i elva og sannsynligvis godt fiske, tenkte Ulf Stranda. Noe lenger fremme, så han elva forene seg med den mektige elven Glomma. Sammenslåingen av de to vassdragene utspilte seg noe sør-øst for brua, ved tettstedet Vormsund. Det var liten vannføring i begge elveløpene.

Han begynte å tenke på landingen på Kjeller, beregnet høyde, hastighet og distanse. Gikk alt som planlagt ville han stå på flystripa på Kjeller-småflyplass om cirka trettifem minutter.

Seilflyet var et felleseie sammen med kompisen Arnfinn Haukås. De hadde truffet hverandre under militærtjenesten de begge avtjente på Rena Leir, for over ti år siden. De hadde funnet tonen umiddelbart, og etter hvert utviklet et sterkt felleskap, med seilflyinteressen som noe av det avgjørende for deres vennskap. Nå midt i juni var det Arnfinn sin tur til å overta flyet, og tradisjonen tro fløy Ulf det til Kjeller, hvor Arnfinn Haukås bodde, rett nord for Lillestrøm sentrum, der hvor jernbanestasjonen og bussterminalen befant seg.

Selv bodde Ulf Stranda i Elverum. Noe sentrum var det ikke snakk om. Elvarheim ble ikke bombet under krigen og Østmohjørnet med lyskryss og bensinstasjon eksisterte ikke lenger. De var byttet ut med serveringsstedene Brødrene Stensbys, Steinbua Kro og Pizzeria, og Café Rollo etablert.

Elvarheim, den stolte murbygningen var sentrum, og så var det et fint lite seilflymiljø på branntomta etter skogbrannen i 1976.

Resten av sommeren og frem til juli neste år, var det Arnfinn som benyttet flyet. Avtalen var slik, at den andre fortsatt kunne bruke flyet, men basen var nå – frem til neste sommer – på Kjeller.

